Kde mŕtvi žijú a nemí hovoria - Eliáš, Michal (Matica slovenská Martin, 2012)
S Kde mŕtvi žijú a nemí hovoria ľ takým čarovným miestom je archív, v ktorom myšlienky osobností po ich smrti ožívajú, žijú a ďalej pôsobia a ich ústa, ktoré sa zatvorili a onemeli v hrobe, znova prehovorili a hovoria. Publikácia vznikla vďaka dlhoročnému pôsobeniu PhDr. Michala Eliáša, CSc. v archíve Matice slovenskej. Obsahuje nielen časť významných - raritných dokumentov z jej bohatých fondov, ale zároveň ukazuje záslužnú zberateľskú i záchranársku činnosť, ktorú Matica a jej archívy vykonali na prospech slovenskej kultúry, jej ochrany a dokumentácie.
V prvej časti tejto publikácie sú zaradené dokumenty z účinkovania jubilujúcej Matice slovenskej, portréty významných osobností, ktorí formovali jej profiláciu a udalosti našich dejín, ako sa prejavili v zachovaných archívnych dokumentoch. V druhej časti predstavujeme významnú a menej známu zložku staršej slovenskej literatúry, ktorá je zastúpená poloľudovou, často anonymnou tvorbou. Do tejto tematickej skupiny radíme nielen známe, ale aj celkom neznáme, no nie bezvýznamné osobnosti Slovenska predstavené prostredníctvom archívnych dokumentov, ich dotyky so svetom a kontakty s osobnosťami iných kultúr.
Keywords: dejiny -- dejiny, história